નવી દિલ્હી : કોંગ્રેસ ઉપાધ્યક્ષ રાહુલ ગાંધીએ આજે જનતાનો આભાર માન્યો હતો. રાહુલે સ્વિકાર્યું હતું કે જનતાનાં દબાણનાં કારણે જ વડાપ્રધાને સોનિયા ગાંધી અને પુર્વવડાપ્રધાન મનમોહન સિંહને જીએસટી બિલમાં રહેલા મતભેદને ઉકેલવા માટે બોલાવવા પડ્યા છે. આને સરકારની ઇચ્છા નહી પરંતુ જનતાનું દબાણ કહી શકાય. લોકો હવે સમજતા થયા છે. સંસદમાં પત્રકારો સાથેની વાતચીતમાં જ્યારે રાહુલને જીએસટી અંગે પુછવામાં આવ્યું કે કોંગ્રેસ સરકારની શર્તો માનવા તૈયાર છે ત્યારે તેણે જવાબ આપ્યો હતો કદાચ. રાહુલે કહ્યું કે અમારા મતભેદ છે પરંતુ અમે ઇચ્છીએ છીએ કે જીએસટી પાસ થાય. અમે ટેક્સ પર એક કેપ ઇચ્છીએ છીએ જેથી ગરીબ માણસ પરેશાન ન થાય. જીએસટીને અમે લાવ્યા હતા અને અમે સંપુર્ણ રીતે આ બિલનાં સમર્થનમાં છીએ.